ఆన్‌లైన్‌ రూమ్‌ బుకింగ్‌లే హాయి!!
- 2016 నాటికి 84 లక్షలకు
- తక్కువ కాల ప్రయాణాలకే జై..
- టూర్‌లకు మిత్రులే బెస్ట్‌.. తరువాతే ఫ్యామిలీ
- భారతీయుల అభిరుచి మారుతోంది..
- గూగుల్‌ వెల్లడి
                 ముంబయి: ప్రయాణాలు, ఆన్‌లైన్‌ బుకింగ్‌ల విషయంలో భారతీయుల అభిరుచులు బాగా మారుతున్నాయని ఇంటర్‌నెట్‌ దిగ్గజం గూగుల్‌ వెల్లడించింది. భారతీయులుఏ మాత్రం వీలు చిక్కినా ఎక్కువగా ప్రయాణాల వైపే మక్కువ చూపుతున్నారని..అది కూడా చాలా స్వల్పకాలిక ప్రయాణాలకే వారి ఓటని సంస్థ తెలిపింది. ఆన్‌లైన్‌లో రూమ్‌ బుకింగ్‌ విషయంలో కూడా భారతీయులో ఆలోచన విధానంలో చాలా మార్పు వచ్చిందని ఆ సంస్థ తెలిపింది. దీంతో భారత్‌లో 2016 నాటికి దాదాపుగా 84 లక్షల మంది ఆన్‌లైన్‌ ద్వారా హోటల్‌ రూమ్‌లను బుక్‌ చేసుకునే అవకాశం ఉందని గూగుల్‌ సంస్థ అంచనా కట్టింది. టీఎన్‌ఎస్‌ నిర్వహించిన ఒక అధ్యయనం ఆధారంగా గూగుల్‌ సంస్థ ఈ అంచనాకు వచ్చింది. దీంతోపాటు ఆన్‌లైన్‌ హోటల్‌ బుకింగ్‌ వ్యాపారం ప్రసుత్తం ఉన్న 0.8 బిలియన్‌ డాలర్ల నుంచి 1.8 బిలియన్‌ డాలర్ల స్థాయికి పెరుగుతుందని గూగుల్‌ తెలిపింది. ఈ అధ్యయనంలోని మిగతా ప్రధాన అంశాలు.
                  - కాస్త ఊరట పొందేందుకు ప్రయాణాలకు వెళ్లే వారిలో 57% మంది ఆన్‌లైన్‌లో మేటి హోటల్స్‌ వాటి టారిఫ్‌లను గురించి తెలుసుకుంటున్నారు, కానీ చివరకు ఆఫ్‌లైన్‌లోనే రూమ్‌లను బుక్‌ చేసుకుంటున్నారు.
- విలాసవంతమైన ఆహ్లాదకర పర్యటనకు వెళ్లే వారిలో 36% మంది ఆన్‌లైన్‌లోనే రూమ్‌ల గురించి తెలుసుకొని వాటిని బుక్‌ చేసుకుంటున్నారు.
- పురుషుల (41%) కంటే మహిళలు (50%)అన్‌లైన్‌లో హోటల్‌ రూమ్‌లను ఎక్కువగా బుక్‌ చేసుకుంటున్నారు.
- ఆన్‌లైన్‌లో హోటళ్ల గురించి అధ్యయనం జరిపి ఆన్‌లైన్‌లో బుక్‌ చేసుకొనే వారి సంఖ్య కేవలం 29% మాత్రమే.
- ఇలా ఆన్‌లైన్‌ బుకింగ్‌లు చేసుకున్న వారిలో 83% మంది తమ బుకింగ్‌లు చాలా సౌలభ్యంగానే ఉన్నట్లు సంతృప్తి చేందారు. అంతే సంఖ్యలో కనీసం నెలకు ఒకమారు తమ ఆన్‌లైన్‌ వ్యవహారాలను జరుపుతున్నారు.
- ఆన్‌లైన్‌లో హోటళ్లు.. యాజమాన్యం.. ఉంచుతున్న సమగ్ర వివరాలు. సమాచారం రూమ్‌లను బుక్‌ చేసే విషయంలో వినియోగదారుల నమ్మకాన్ని గెలుచుకోవడంలో కీలకంగా వ్యవహరిస్తున్నాయి.
- ఈ రంగంలో గణనీయమైన వృద్ధికి మెరుగైన అవకాశాలు ఉన్నాయి.
-ొ 35-44 ఏళ్ల వయస్కులు ఎక్కువగా ఆన్‌లైన్‌ ద్వారా రూమ్‌లను బుక్‌ చేసుకుంటున్నారు.
- ఇంటర్‌నెట్‌ వాడకానికి మొబైల్‌ఫోనే మెరుగైన సాధనంగా ఎక్కువగా ఎంచుకుంటున్నారు.
- మొబైల్‌ ఫోన్ల ద్వారా రూమ్‌ బుకింగ్‌లకు చేస్తున్న వారి సంఖ్య 2011తో పోలిస్తే 2014 నాటికి 30 రెట్లు పెరిగింది.
- రూమ్‌ బుకింగ్‌ల చెల్లింపులు ఎక్కువగా మౌఖికంగానే జరుగుతున్నాయి.
- రెండింట మూడువంతుల మంది భారత ప్రయాణికులు ఆఫ్‌లైన్‌లో రూమ్‌ ఛార్జీలను చెల్లించేందుకే ఇష్ట పడుతున్నారు.
- తక్కువ కాలం ట్రిప్‌ల సంఖ్య భారత్‌లో బాగా పెరిగింది.64% మంది అయిదు రోజుల కంటే తక్కువ రోజుల ప్రయాణాలకే మక్కువ చూపుతున్నారు.
- వీలు చిక్కిన వారు ఏడాదికి రెండు లేదా అంతకన్నా ఎక్కువ ప్రయాణాలకు వెళ్లేందుకు ఇష్టపడుతున్నారు.
- 49% మంది తక్కువ ఛార్జీలు ఉండే బడ్జెట్‌ హోటళ్లను కోరుకుంటుండగా.. 32% మంది ఎకానమీ హోటళ్లను.. 19% మంది విలాసవంతమైన హోటళ్లలో రూమ్‌లను బుక్‌ చేసుకోవాలని కోరుకుంటున్నారు.
- ప్రయాణాలు జరిపే వారిలో 37% మంది స్నేహితులతోనూ.. 31% మంది కుటుంబ సభ్యులతోనూ కలిసి వెళ్లేందుకు ఇష్టపడుతున్నారు.
-ఆన్‌లైన్‌లో హోటళ్లు అందిస్తున్న ఆఫర్ల పట్ల తక్కువ విశ్వాసాన్ని వ్యక్తం చేస్తున్నారు.
మీ స్నేహితులకు రికమెండ్ చెయ్యండి